
    545400 SIGHIŞOARA
Piața Muzeului nr. 7, Tel./Fax 0265 – 771278
                                                         H O T Ă R Â R E A NR. 89
                                                                    8 mai 2026
privind aprobarea Planului anual de acţiune privind serviciile sociale administrate şi finanţate din bugetul Municipiului Sighișoara, pentru anul 2026

 
Consiliul Local al Municipiului Sighişoara, întrunit în ședință extraordinară,

Luând act de proiectul de hotărâre, înregistrat cu nr. 12.472/24.03.2026 şi la Consiliul Local Sighișoara cu nr. 12.480/24.03.2026, de referatul de aprobare, înregistrat cu nr. 12.471/24.03.2026, al Primarului municipiului, în calitate de iniţiator, calitate conferită de prevederile art. 136 alin. (1), coroborate cu cele ale art. 211 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;

Având în vedere prevederile:

- art. 112, art. 115, art. 118, art. 119, art. 140 din Legea nr. 292/2011, Legea asistenței sociale, cu modificările și completările ulterioare;
- art. 3 alin. (2) lit. b) și art. 5 din Regulamentul - cadru de organizare şi funcţionare al direcţiei de asistenţă socială organizate în subordinea consiliilor locale ale municipiilor şi oraşelor, aprobat prin Hotărârea Guvernului nr. 797/2017 pentru aprobarea regulamentelor - cadru de organizare şi funcţionare ale serviciilor publice de asistenţă socială şi a structurii orientative de personal, cu modificările și completările ulterioare – Anexa 2;

- Ordinului ministrului muncii şi justiţiei sociale nr. 1086/2018 privind aprobarea modelului -cadru al Planului anual de acţiune privind serviciile sociale administrate şi finanţate din bugetul consiliului judeţean/consiliului local/Consiliului General al Municipiului Bucureşti;

- art. 15 lit. c), art. 16 alin. (2) lit. b) și art. 26 alin. (3) lit. d) din Regulamentul de Organizare și Funcționare al Direcției de Asistență Socială Sighișoara, aprobat prin Hotărârea Consiliului Local Sighișoara nr. 278/21.12.2023;

Având în vedere Strategia de dezvoltare a serviciilor sociale la nivelul municipiului Sighișoara, pentru perioada 2021 – 2030, aprobată prin Hotărârea Consiliului Local Sighișoara nr. 187/29.09.2021 și Procesul - verbal al consultării din cadrul Focus grupului cu tema “Direcții strategice de dezvoltare a serviciilor sociale în municipiul Sighișoara”, cu nr. 1471 din data de 06.07.2021, organizat cu furnizori publici și privați de servicii sociale de la nivel local, reprezentanți ai autorității publice locale, precum și ai altor instituții de interes public local (poliție, spital, școli), în vederea fundamentării și elaborării Planului operațional de implementare a Strategiei de dezvoltare a serviciilor sociale la nivelul municipiului Sighișoara, pentru perioada 2021 – 2030; 

Luând în considerare și prevederile Legii nr. 292/2011, Legea asistenței sociale, cu modificările și completările ulterioare, care stabilesc în responsabilitatea autorităților publice locale organizarea, administrarea şi acordarea serviciilor sociale, atribuţii ce pot fi contractate către sectorul neguvernamental, instituţiile de cult, alte persoane fizice şi juridice de drept public sau privat, în condiţiile legii, respectiv art. 39 din lege, și, în concret, responsabilitatea serviciilor publice de asistență socială de a asigura pachetul minim de asistență socială, în scopul prevenirii sau limitării unor situaţii de dificultate şi combaterii sărăciei şi excluziunii sociale a copiilor, familiilor şi persoanelor care nu dispun de resursele necesare pentru satisfacerea unui nivel minim de trai şi pentru asigurarea accesului la unele drepturi fundamentale, respectiv dreptul la locuinţă, la educaţie, la asistenţă medicală, la servicii pentru creşterea şanselor de ocupare a persoanelor în căutarea unui loc de muncă, precum și responsabilitatea autorităților administrației publice locale de a asigura servicii sociale destinate persoanelor fără adăpost, servicii sociale din domeniul protecției copilului și familiei, servicii sociale pentru prevenirea şi combaterea violenţei domestice şi a violenţei împotriva femeii, servicii sociale destinate persoanelor vârstnice și persoanelor cu dizabilități, responsabilități stipulate la art. 54, art. 58, art. 66, art. 76, art. 88 și art. 96 din legea antemenționată; 

Ținând cont de adresa cu nr. 925/09.03.2026, prin care Direcția de Asistență Socială Sighișoara transmite Consiliului Județean Mureș, spre consultare, Planul anual de acțiune privind serviciile sociale administrate și finanțate din bugetul local, pentru anul 2026;

Luând în considerare prevederile Legii nr. 52/2003 privind transparenţa decizională în administraţia publică, republicată, cu modificările și completările ulterioare;
Văzând Raportul de specialitate al Direcției de Asistență Socială Sighișoara, înregistrat cu nr. 926/09.03.2025 și la Municipiul Sighișoara cu nr. 12.470/24.03.2026, cu propunerea de aprobare a Planului anual de acţiune privind serviciile sociale administrate şi finanţate din bugetul Municipiului Sighișoara, pentru anul 2026;

            Având în vedere avizele favorabile ale tuturor comisiilor pe domenii de specialitate;
În temeiul prevederilor art. 129 alin. (2) lit. b) și lit. d), alin. (4) lit. e) și alin. (7) lit. b) și lit. s), alin. 14, art. 139 alin. (1) și alin. (3) lit. d) și a art. 196 alin. (1) lit. a) din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare,

 H O T Ă R Ă Ş T E:
Art. 1. Se aprobă Planul anual de acţiune privind serviciile sociale administrate şi finanţate din bugetul Municipiului Sighișoara, pentru anul 2026, conform Anexei, care face parte integrantă din prezenta hotărâre.

Art. 2. Direcția de Asistență Socială Sighișoara se încredinţează cu ducerea la îndeplinire a prevederilor prezentei hotărâri.
Art. 3. Prin grija d-nei Anca Bizo, Secretar General al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.primariasighisoara.ro. 

PREŞEDINTE DE ŞEDINŢĂ,
  

     Duma Felix - Lucian       
                                                                                                         Contrasemnează pentru legalitate
                                    SECRETARUL GENERAL al municipiului,

                                                              Bizo Anca
(Prezenta s-a adoptat cu unanimitate de voturi)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar General;

  1 ex. Compartimentul Buget, Contabilitate, Salarizare – Direcția Economică;
  2 ex. Direcția de Asistență Socială Sighișoara.

  9 ex.  

  B.A. 

